turjo4nis/wikipedia-bn-dump-20250701 huggingface dataset:
টাপি ওয়েন-স্মিথ

হ্যারল্ড জিওফ্রে ওয়েন টাপি ওয়েন-স্মিথ (; জন্ম: ১৮ ফেব্রুয়ারি, ১৯০৯ - মৃত্যু: ২৮ ফেব্রুয়ারি, ১৯৯০) কেপ টাউনের রন্দেবশ এলাকায় জন্মগ্রহণকারী খ্যাতিমান দক্ষিণ আফ্রিকান আন্তর্জাতিক ক্রিকেট তারকা ছিলেন। ১৯২৯ সালে দক্ষিণ আফ্রিকা ক্রিকেট দলের পক্ষে স্বল্পকালীন সময়ের জন্য অংশগ্রহণ করেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। এছাড়াও, ইংরেজ প্রথম-শ্রেণীর কাউন্টি ক্রিকেটে মিডলসেক্স, অক্সফোর্ড বিশ্ববিদ্যালয় ও মেরিলেবোন ক্রিকেট ক্লাবের পক্ষে খেলার সুযোগ হয় তার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন টাপি ওয়েন-স্মিথ।

দক্ষিণ আফ্রিকার পক্ষে ক্রিকেট খেলার পাশাপাশি ইংল্যান্ড রাগবি ইউনিয়ন দলের অধিনায়কত্ব করেছেন।

আন্তর্জাতিক ক্রিকেট 
১৯২৯ সালে দক্ষিণ আফ্রিকার সদস্যরূপে ৫ টেস্টে অংশগ্রহণের সুযোগ হয় তার। সবগুলোই সফরকারী ইংল্যান্ড দলের বিপক্ষে ছিল। ১৫ জুন, ১৯২৯ তারিখে ইংল্যান্ডের বিপক্ষে টেস্ট অভিষেক ঘটে টাপি ওয়েন-স্মিথের।

১৯৩০ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।

রাগবি ইউনিয়নে অংশগ্রহণ 
১৯৩৪ থেকে ১৯৩৭ সময়কালে ১০বার ইংল্যান্ডের পক্ষে রাগবি ইউনিয়নে অংশ নেন। তন্মধ্যে, ১৯৩৭ সালে অনুষ্ঠিত হোম নেশন্স চ্যাম্পিয়নশীপে দলের অধিনায়কত্ব করেন। ফলে, ইংল্যান্ডের পক্ষে তিন খেলায় নেতৃত্ব দিয়েছেন টাপি ওয়েন-স্মিথ। ফুল ব্যাক এলাকায় চমকপ্রদভাবে আক্রমণ পরিচালনা করতেন। এছাড়াও, ইংল্যান্ডে বিশ্ববিদ্যালয়ে থাকাকালীন মুষ্টিযুদ্ধ ও অ্যাথলেটিক্সে অংশ নিয়ে পদক পেয়েছেন।

চিকিৎসা কর্ম 
রোডস বৃত্তি নিয়ে অক্সফোর্ডের মাগদালেন কলেজে চিকিৎসাশাস্ত্র অধ্যয়ন করেন ওয়েন-স্মিথ। এরপর সেন্ট মেরি হসপিটাল মেডিক্যাল স্কুলে চিকিৎসক হিসেবে কাজ করেন। অক্সফোর্ডে অবস্থানকালে রাগবি ও ক্রিকেট খেলা চালিয়ে যেতে থাকেন।

ডিগ্রি লাভের পর জন্মভূমি দক্ষিণ আফ্রিকায় ফিরে যান। সেখানে দীর্ঘদিন বিশেষ করে নিজ এলাকা রন্দেবশে চিকিৎসা কর্ম চালিয়ে যান।

ব্যক্তিগত জীবন 
রন্দেবশ এলাকায় অবস্থিত ডিওসেসান কলেজে অধ্যয়ন করেন। এরপর কেপটাউন বিশ্ববিদ্যালয়ে ভর্তি হন। সর্ব-ক্রীড়ায় পারদর্শীতা দেখিয়েছেন টাপি ওয়েন-স্মিথ। বিদ্যালয় ও বিশ্ববিদ্যালয়ের পর্যায়ের ক্রিকেট ও রাগবি খেলায় অংশগ্রহণ করেন। এছাড়াও অন্যান্য ক্রীড়াতেও অংশগ্রহণ ছিল তার।

ব্যক্তিগত জীবনে বিবাহিত টাপি ওয়েন-স্মিথের সংসারে মাইকেল ওয়েন-স্মিথ নামীয় পুত্রসন্তান দক্ষিণ আফ্রিকার বিশিষ্ট সাংবাদিক। তিনি ২০০৭ থেকে ২০১০ সাল পর্যন্ত ক্রিকেট সাউথ আফ্রিকার গণমাধ্যম ব্যবস্থাপক হিসেবে কাজ করেছেন।

২৮ ফেব্রুয়ারি, ১৯৯০ তারিখে ৮১ বছর বয়সে কেপ প্রদেশের রোজব্যাংক এলাকায় টাপি ওয়েন-স্মিথের দেহাবসান ঘটে।

তথ্যসূত্র

আরও দেখুন 
 স্যান্ডি বেল
 এ. এন. হর্নবি
 উইজডেন বর্ষসেরা ক্রিকেটার
 দক্ষিণ আফ্রিকান টেস্ট ক্রিকেটারদের তালিকা
 ক্রিকেট ও রাগবি ইউনিয়ন খেলোয়াড়দের তালিকা

বহিঃসংযোগ 
 
 
টাপি ওয়েন-স্মিথের রাগবি খেলার পরিসংখ্যান

১৯০৯-এ জন্ম
১৯৯০-এ মৃত্যু
অক্সফোর্ড বিশ্ববিদ্যালয়ের ক্রিকেটার
উইজডেন বর্ষসেরা ক্রিকেটার
ওয়েস্টার্ন প্রভিন্সের ক্রিকেটার
জেন্টলম্যানের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
মিডলসেক্সের ক্রিকেটার
মেরিলেবোন ক্রিকেট ক্লাবের ক্রিকেটার
এইচ. ডি. জি. লেভেসন গাওয়ার একাদশের ক্রিকেটার
দক্ষিণ আফ্রিকান রাগবি ইউনিয়ন খেলোয়াড়
বেগম (নাম)

বেগম হল একটি নারী উপাধি যা মির্জা পরিবারের মেয়েরা বংশানুক্রমে ব্যবহার করে। এছাড়া এটি বেগের স্ত্রী বা কন্যার প্রদত্ত নাম বা প্রথম নাম এবং উপাধি বা শেষ নাম হিসেবে ব্যবহৃত হয়।

প্রদত্ত নাম

উপাধি 
 আমিনা বেগম (বাংলাদেশী রাজনীতিবিদ)
 ফাতিমা বেগম

উপন্যাস

স্থান 
 বেগমগঞ্জ, বাংলাদেশ - বাংলাদেশের নোয়াখালী জেলার একটি উপজেলা।
 বেগমঞ্জ, ভারত - ভারতের মধ্য প্রদেশ রাজ্যের রায়সেন  জেলার একটি শহর।

আরও দেখুন 
 বেগম (উপাধি)
 মির্জা
 খানম
 বেগ
 বেগজাদি

প্রদত্ত নাম
মীর মোস্তাক আহমেদ রবি

বীর মুক্তিযোদ্ধা মীর মোস্তাক আহমেদ রবি (জন্ম: ২১ জানুয়ারি, ১৯৫৪) হলেন বাংলাদেশের সাতক্ষীরা-২ আসনের সাবেক সংসদ সদস্য। তিনি দশম ও একাদশ জাতীয় সংসদ নির্বাচনে সাতক্ষীরা-২ আসনে সংসদ সদস্য নির্বাচিত হয়েছিলেন।

ব্যক্তিগত জীবন 
মীর মোস্তাক আহমেদ রবির জন্ম: ২১ জানুয়ারি ১৯৫৪ সালে। এবং রবির পৈতৃক বাড়ি সাতক্ষীরা জেলার সাতক্ষীরা সদর উপজেলার মুনজিতপুর গ্রামে অবস্থিত।

রাজনৈতিক জীবন 
মীর মোস্তাক আহমেদ রবি একজন বীর মুক্তিযোদ্ধা। তিনি সাতক্ষীরা-২ আসন থেকে দুইবার সংসদ সদস্য নির্বাচিত হয়েছেন। বর্তমানে তিনি সাতক্ষীরা জেলা আওয়ামী লীগের সহ-সভাপতির দায়িত্ব পালন করছেন। তিনি এমপি থাকাকালীন তার বিরুদ্ধে তার এলাকার বিভিন্ন স্কুল কলেজের নিয়োগ নিয়ে বাণিজ্য করার অভিযোগ আছে। সাতক্ষীরা সদরের বৈকারী ইউনিয়নে তার নামে বীর মুক্তিযোদ্ধা মীর মোস্তাক আহমেদ রবি আদর্শ কলেজ আছে। সাতক্ষীরা জেলা আওয়ামী লীগের সভাপতি আলহাজ্ব এ কে ফজলুল হকের অসুস্থতার কারণে তিনি কিছু দিন সাতক্ষীরা জেলা আওয়ামী লীগের ভারপ্রাপ্ত সভাপতির দায়িত্ব পালন করেছিলেন।

তথ্যসূত্র

বহিঃসংযোগ 
 ১১ম জাতীয় সংসদের নির্বাচিত সংসদ সদস্যদের তালিকা 

১৯৫৪-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
সাতক্ষীরা জেলার রাজনীতিবিদ
বাংলাদেশ আওয়ামী লীগের রাজনীতিবিদ
আ. ফ. ম. রুহুল হক

আ. ফ. ম. রুহুল হক (জন্ম: ১১ ফেব্রুয়ারি ১৯৪৪) হলেন একজন বাংলাদেশী রাজনীতিবিদ। তিনি সাতক্ষীরা-৩ আসনের সাবেক সংসদ সদস্য। তিনি ২০০৮ সালে প্রথম বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

জন্ম ও শিক্ষাজীবন 
রুহুল হক ১৯৪৪ সালের ১১ ফেব্রুয়ারি সাতক্ষীরা জেলার কালীগঞ্জ উপজেলার পশ্চিম নলতা গ্রামে জন্মগ্রহণ করেন। তার পিতার নাম নাজির আহমেদ এবং মায়ের নাম আছিয়া খাতুন।

তিনি ১৯৫৯ সালে নলতা উচ্চ বিদ্যালয় থেকে মাধ্যমিক এবং ১৯৬১ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। ১৯৬৮ সালে তিনি ঢাকা মেডিকেল কলেজ থেকে এমবিবিএস ডিগ্রি অর্জন করেন। পরবর্তীতে তিনি লন্ডনের রয়েল কলেজ অব সার্জনস থেকে এফআরসিএস এবং মার্কিন যুক্তরাষ্ট্রের ইন্টারন্যাশনাল কলেজ অব সার্জনস থেকে এফআইসিএস ডিগ্রি লাভ করেন।

রাজনৈতিক জীবন 
রুহুল হক স্বাধীনতা চিকিৎসক পরিষদের সাবেক সভাপতি। তিনি বাংলাদেশ আওয়ামী লীগের উপদেষ্টা মন্ডলীর সদস্য।

তিনি বাংলাদেশ সরকারের স্বাস্থ্য ও পরিবার মন্ত্রীর দায়িত্বে ছিলেন ২০০৯ থেকে ২০১৪ পর্যন্ত।

২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি সাতক্ষীরা-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

বহিঃসংযোগ 

 ১০ম জাতীয় সংসদের নির্বাচিত সংসদ সদস্যদের তালিকা 

১৯৪৪-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
সাতক্ষীরা জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশী চিকিৎসক
বাংলাদেশের স্বাস্থ্য ও পরিবার কল্যাণ মন্ত্রী
শেখ হাসিনার দ্বিতীয় মন্ত্রিসভার সদস্য
নটর ডেম কলেজ, ঢাকার প্রাক্তন শিক্ষার্থী
ঢাকা মেডিকেল কলেজের প্রাক্তন শিক্ষার্থী
সাতক্ষীরা জেলার ব্যক্তি
নবম জাতীয় সংসদ সদস্য
এস. এম. জগলুল হায়দার

এস. এম. জগলুল হায়দার (জন্ম: ২৯ জুলাই, ১৯৬৩) একজন বাংলাদেশী রাজনীতিবিদ। তিনি বাংলাদেশ আওয়ামী লীগের সাতক্ষীরা-৪ আসনের সাবেক দুই বারের সংসদ সদস্য।

জন্ম ও শিক্ষাজীবন 
জগলুল হায়দারের পৈতৃক বাড়ি সাতক্ষীরা জেলার শ্যামনগর উপজেলার নকিপুর গ্রামে। তিনি স্নাতক ডিগ্রি অর্জন করেছেন।

কর্মজীবন 
পেশায় ব্যবসায়ী জগলুল হায়দার রাজনীতির সঙ্গে সক্রিয় ভাবে যুক্ত আছেন। তিনি শ্যামনগর সদর ইউনিয়নের সাবেক ২ বারের চেয়ারম্যান। তিনি সাতক্ষীরা ৪ আসনের সাবেক ২ বারের সংসদ সদস্য ও শ্যামনগর উপজেলা আওয়ামী লীগের সভাপতি।

তথ্যসূত্র

বহিঃসংযোগ 
 ১০ম জাতীয় সংসদের নির্বাচিত সংসদ সদস্যদের তালিকা 

১৯৬৩-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
সাতক্ষীরা জেলার রাজনীতিবিদ
বাংলাদেশ আওয়ামী লীগের রাজনীতিবিদ
ধীরেন্দ্র দেবনাথ শম্ভু

ধীরেন্দ্র চন্দ্র দেবনাথ শম্ভু (জন্ম: ১৪ ডিসেম্বর, ১৯৪৮) তবে এ্যাডভোকেট ধীরেন্দ্র দেবনাথ শম্ভু নামেই বেশি পরিচিত, বাংলাদেশের বরগুনা-১ আসনের সাবেক সংসদ সদস্য। তিনি বাংলাদেশ আওয়ামী লীগ থেকে ৫ বার সংসদ সদস্য হিসেবে নির্বাচিত হন।

জন্ম ও শিক্ষাজীবন 
ধীরেন্দ্র দেবনাথ শম্ভুর পৈতৃক বাড়ি বরগুনা জেলার বরগুনা সদর উপজেলার গভ: হাইস্কুল সড়ক এলাকায়। তিনি আইন বিষয়ে স্নাতকোত্তর ডিগ্রি অর্জন করেছেন।

কর্মজীবন 
পেশায় আইনজীবী ধীরেন্দ্র দেবনাথ রাজনীতির সঙ্গে সক্রিয় ভাবে যুক্ত আছেন। তিনি পঞ্চম বারের মতো সংসদ সদস্য নির্বাচিত হয়েছেন।

তথ্যসূত্র

বহিঃসংযোগ 
 ১০ম জাতীয় সংসদের নির্বাচিত সংসদ সদস্যদের তালিকা 

১৯৪৮-এ জন্ম
জীবিত ব্যক্তি
বরগুনা জেলার রাজনীতিবিদ
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
বরগুনা জেলার আইনজীবী
বাংলাদেশী হিন্দু
বাংলাদেশ আওয়ামী লীগের রাজনীতিবিদ
পঞ্চম জাতীয় সংসদ সদস্য
সপ্তম জাতীয় সংসদ সদস্য
বাংলা (মদ)

বাংলা  হল একটি পাতিত অ্যালকোহলযুক্ত পানীয়। এটি ভারতীয় রাজ্য পশ্চিমবঙ্গে উদ্ভূত হয়েছে। বাংলা প্রধানত জল ও ইথানল সহযোগে তৈরি। ঐতিহ্যগতভাবে, এটি প্রবর্তিত হওয়ার পর থেকে মোলাস ও চাল থেকে পাতন করে তৈরি করা হয়। তবে বর্তমানে গাঁজানো খাদ্যশস্য থেকে বাংলা উৎপাদন করা হয়। বোতল-বন্দি করার আগে ৩-৭ দিনের জন্য ইস্পাতের ট্যাঙ্কে রাখা হয়, মদকে পরিপক্ক করে তুলতে।

এই পানীয় বিক্রি করার জন্য সরকারি অনুমোদিত দোকান (লাইসেন্সধারী কাউন্টার) আছে। উল্লেখযোগ্য বাংলা মদের নাম হল ডায়নামিক,সাকে, রয়্যাল চয়েস, উড়ান, ক্যাপ্টেন, পিনকন বাংলা নম্বর ওয়ান, টারজান, দাদা, ওয়ান্ডার ইত্যাদি।

উপকরণ
জোয়ার, বাজরা, গম এর মতো শস্যদানা থেকে বাংলা মদ তৈরি করা হয়।তবে অনেক সময় ভাত দিয়েও তৈরি করা হয়।

বিপণন
২০১৫ সালের সরকারি তথ্য অনুযায়ী, পশ্চিমবঙ্গ রাজ্যে ৪৮% বাজার এখনও আইএমএফএল-এর দখলে। ৩৯% দেশি মদের কব্জায়। ১১% বিয়ার ও বাকি ২% ওয়াইন ও অন্যান্য সুরার দখলে। কিন্তু বাজারে দেশি মদের দখল যে ভাবে বাড়ছে, তাতে এই হিসেব অন্যরকম হওয়ার দিকে হাঁটছে বলে অনেকের ধারণা।

২০১৫ সালে হুইস্কি, ভদকা, জিন, রাম-এর মতো ভারতে তৈরি বিদেশি মদের (ইন্ডিয়া মেড ফরেন লিকার বা আইএমএফএল) বিক্রি যেখানে ১৭ শতাংশ কমেছে, সেখানে দেশি বা বাংলা মদের বিক্রি বেড়েছে ২০ শতাংশ। দেখা যাচ্ছে, পশ্চিমবঙ্গ রাজ্যের আবগারি রাজস্বের সিংহভাগই আসছে তুলনায় সস্তার বাংলা মদ থেকে। ২০১৪-’১৫ অর্থবর্ষে সেই অঙ্ক ছুঁয়েছে ৩,৬০০ কোটি টাকা।

তথ্যসূত্র

বহিঃসংযোগ

ভারতীয় অ্যালকোহলযুক্ত পানীয়
ভারতীয় পানীয়
ঐতিহ্যবাহী ভারতীয় অ্যালকোহলযুক্ত পানীয়
ইয়েরেভানের ক্রীড়া স্থানগুলির তালিকা

ইয়েরেভান, আর্মেনিয়ার রাজধানী এবং বৃহত্তম শহর, প্রজাতন্ত্রের অধিকাংশ ক্রীড়া স্থানগুলি এখানে অবস্থিত।

ফুটবল সমিতি

স্টেডিয়ামের তালিকা 

ইয়েরেভানে অনেক স্টেডিয়াম রয়েছে, যা নিয়মিত আর্মেনিয়ার প্রিমিয়ার লিগ এবং আর্মেনিয়ার প্রথম লীগ ম্যাচগুলির আয়োজন করে থাকে:

প্রশিক্ষণ কেন্দ্র 

বর্তমানে, ইয়েরেভানে ৪ টি ফুটবল প্রশিক্ষণ কেন্দ্র/অ্যাকাডেমি রয়েছে:

 পিউনিক ট্রেনিং সেন্টার, ইয়েরেভানঃ কেন্ট্রন জেলায় অবস্থিত এফসি পিওনিক এর মালিকানাধীন পিউনিক ট্রেনিং সেন্টার: তিনটি প্রাকৃতিক-ঘাস নিয়মিত আকারের পিচ এবং পাইনিয়াক স্টেডিয়াম।
 ব্যানেন্টস ট্রেনিং সেন্টার, ইয়েরেভানঃ মালতীয়া-সেবাস্তিয়া জেলায় অবস্থিত এফসি ব্যানেন্ট্স এর মালিকানাধীন ব্যানেন্টস ট্রেনিং সেন্টার: দুই টি প্রাকৃতিক-ঘাস এবং একটি কৃত্রিম তৃণক্ষেত্রের নিয়মিত আকারের পিচের পাশাপাশি ব্যানটস স্টেডিয়াম।
 ইয়েরেভান ফুটবল একাডেমী বা টেকনিক্যাল সেন্টার-একাডেমী, ইয়েরেভানঃ ফুটবল ফেডারেশনের আর্মেনিয়ার, ইয়েরেভান ফুটবল একাডেমী বা টেকনিক্যাল সেন্টার-একাডেমী, ইয়েরেভানের আভন জেলায় অবস্থিত: 8 টি প্রাকৃতিক-ঘাস এবং ২ টি কৃত্রিম মাঠের নিয়মিত আকারের পিচ পাশাপাশি ইয়েরেভেন ফুটবল একাডেমী স্টেডিয়াম যা প্রধান স্টেডিয়াম।.
 জুনিয়র স্পোর্ট ফুটবল স্কুল, ইয়েরেভানঃ ইয়েরেভানের শেনগাভিত জেলা অবস্থিত জুনিয়র স্পোর্ট ফুটবল স্কুল: এখানে একটি প্রাকৃতিক-ঘাসের নিয়মিত আকারের পিচ রয়েছে।

অন্যান্য খেলাধুলা

ইনডোর স্পোর্টস 
 কারেন দিমিরচিয়ান কমপ্লেক্স 
 মিকা স্পোর্টস এরিনা 
 দিনামো স্পোর্টস এরিনা

টেনিস 
 ইনকোর্ট টেনিস ক্লাব
 আরারাত টেনিস ক্লাব

অন্যান্য 
 টিগরান পেট্রোসিয়ান দাবা হাউস 
 হওচিক হেইরাপেটিয়ান ইকুস্ট্রেনিয়ান সেন্টার 
 মির্যাজ একুএস্তরিয়ান কেন্দ্র
 ইয়েরেভেন ভেলড্রাম 
 ইরিনা রডনিনা চিত্র স্কেটিং সেন্টার 
 আরাতাত ভ্যালি গল্ফ ক্লাব 
 এরিনা বোলিং এবং বিলিয়ার্ডস ক্লাব
 অলিম্পাভান অলিম্পিক প্রশিক্ষণ কমপ্লেক্স
 ইয়েরেভান স্টেট স্পোর্টস কলেজ অলিম্পিক রিজার্ভ
 আর্মেনিয়া স্পোর্টস ইউনিয়ন

তথ্যসূত্র 

আমেনিয়ার রাজধানী
সবচেয়ে বেশি গ্র্যান্ড স্ল্যাম (একক) জয়ী দেশের তালিকা

গ্র্যান্ড স্ল্যাম হচ্ছে টেনিসের সবচেয়ে সম্মানজনক টুর্নামেন্ট। যুক্তরাষ্ট্রের খেলোয়াড়েরা সবচেয়ে বেশি ৩২৫ বার গ্র্যান্ড স্ল্যাম (একক) জিতেছে। অন্যদিকে, গ্র্যান্ড স্ল্যাম (একক) জয়ী সর্বাধিক খেলোয়াড়ও (৮৩) যুক্তরাষ্ট্রের। নিচে সবচেয়ে বেশি গ্র্যান্ড স্ল্যাম (একক) জয়ী দেশগুলোর তালিকা ক্রমানিসারে দেওয়া হলঃ

তালিকা

তথ্যসূত্র

টেনিস টুর্নামেন্ট
সবচেয়ে বেশি গ্র্যান্ড স্ল্যাম জয়ী দেশের তালিকা

গ্র্যান্ড স্ল্যাম হচ্ছে টেনিসের সবচেয়ে সম্মানজনক টুর্নামেন্ট। উনুক্ত যুগে যুক্তরাষ্ট্রের খেলোয়াড়েরা সবচেয়ে বেশি ৪৬১ বার গ্র্যান্ড স্ল্যাম (একক, দ্বৈত ও মিশ্র দ্বৈত) জিতেছে। অন্যদিকে, গ্র্যান্ড স্ল্যাম (একক, দ্বৈত ও মিশ্র দ্বৈত) জয়ী সর্বাধিক খেলোয়াড়ও (৮৩) যুক্তরাষ্ট্রের। নিচে সবচেয়ে বেশি গ্র্যান্ড স্ল্যাম (একক) জয়ী দেশগুলোর তালিকা ক্রমানিসারে দেওয়া হলঃ

তালিকা

তথ্যসূত্র

টেনিস টুর্নামেন্ট
বেলা চাও

বেলা চাও হচ্ছে একটি ইতালীয় লোক সঙ্গীত, এবং পরবর্তীতে এটি ফ্যাসিবাদবিরোধী সংগ্রামে ব্যবহার করা হয়। ১৯৪৩ এবং ১৯৪৫ সালে ইতালীর গৃহযুদ্ধের সময় ইতালীর পক্ষবাদীরা ফ্যাসিবাদী ইতালীয় সামাজিক প্রজাতন্ত্র এবং জার্মান নাজিদের বিরুদ্ধে তাদের সংগ্রামের সময় গানটি ব্যবহার করে।  এটি সারাবিশ্বে ফ্যাসিবাদদের বিরুদ্ধে স্বাধীনতা এবং প্রতিরোধের সঙ্গীত হিসাবে ব্যবহার করা হয়। সংগীতটির উৎস বেশ পুরনো তবে পরবর্তীতে ১৯ শতকে ধানক্ষেতে কাজ করা মহিলা খারাপ কর্মস্থানের বিরুদ্ধে বিক্ষোভের মধ্যে উত্তর ইতালিতে এটি গান।

ইতিহাস
“বেলা চাও” মূলত গান ধানক্ষেতের কাজ করা শ্রমিকরা বিশেষ করে ইতালীর প ভ্যালিতে ১৯ শতকের শেষের দিকে এবং ২০ শতকের শুরুতে ভিন্ন কথা দ্বারা। সে সময় ধানক্ষেতে কাজ ইতালীর উত্তরাঞ্চলে ছড়িয়ে ছিল। এই কাজের মধ্যে ছিল ধানক্ষেতে আগাছা নির্মূল করা যেটি ধান গাছকে উঠতে বাঁধা প্রদান করত। এটি প্রতিবছর এপ্রিলের শেষের দিক থেকে জুনের শুরুর দিকে হত। কাজটি দুই ধাপে হত একটি হচ্ছে ধান রোপণ এবং অন্যটি আগাছা নির্মূল। এটি অত্যন্ত কষ্টকর একটি কাজ ছিল যেটি মূলত মহিলারা করত যাদেরকে মন্ডিনা বলা হত, এবং এটি সবচেয়ে দরিদ্র শ্রেণী ছিল। শ্রমিকরা তাদের কর্মদিনগুলো কাটাত খালি পায়ে পানির মধ্যে তাদের পিট বাকা করে কয়েক ঘণ্টা। এই পাশবিক কর্মস্থল, দীর্ঘক্ষণ কাজ এবং সল্প বেতন তাদেরকে অসন্তোষ করে তুলে এবং একসময় সেটার বিরুদ্ধে বিদ্রোহ  ও বিক্ষোভ ঘোষণা করে। কিন্তু এই সংগ্রাম আরো খারাপ অবস্থায় যায় যখন কিছু লোক সামান্য বেতনের জন্যও কাজ করতে থাকে। বেলা চাও ছাড়া মন্ডিনা মহিলারা আরো কিছু গাইত যার মধ্যে ছিল সিসারর পাদরুন দাঁ লি বেলি ব্রাগি বিয়ান্সি এবং সে অত্তো অরে ভি সেম্ব্রিয়ান পচ।

বেলা চাও এর মত অন্যান্য যে সংস্করণগুলো পাওয়া যায় তার মধ্যে আল্লা মাত্তানি আপেনা আজতা অন্যতম যেটি ১৯ শতকের শেষের দিকে সুর করা হয়।  সবচেয়ে পুরাতন যে সংস্করণ পাওয়া যায় সেটি হচ্ছে ১৯০৬ এর যেটি ইতালির পিডমন্টের ভার্সেল্লি থেকে আসে।

বেলা চাও পুনরূজ্জীবিত হয় ১৯৪৩ এবং ১৯৪৫ সালে ফ্যাসিবাদ বিরোধী আন্দোলনে ভিন্ন ভিন্ন কথায়। এর গীতিকার অজানা।

সুর 

এর সুর রন্ডো বেথউবেন এর সোনাথা প্যাথেটিক এর ৩য় ক্রমিকের মতই। ইতালীয় লোকশিল্পী গিয়ভনা দাফফিনি ১৯৬২ সালে এই সংস্করণটি রেকর্ড করেন।  এটি একটি ৪/৪ বার সঙ্গীত।

গীতিকথা

মন্ডাইন সংস্করণ

পার্তেসীয় সংস্করণ

রেকর্ডিং
সবচেয়ে জনপ্রিয় রেকর্ডিং গুলোর মধ্যে একটি হচ্ছে ইতালীয় লোক সঙ্গীত শিল্পী গিয়ভানা ডাফফিনির সংস্করণ, যিনি মন্ডিয়ানা এবং পার্তেসীয় উভয় সংস্করণ রেকর্ড করে ছিলেন। যেটি তার এ্যালবাম আমোর মিও নন পিয়াংরে তে আসে ১৯৭৫ সালে। এছাড়াও অসংখ্য শিল্পী গানটি রেকর্ড করেন।

তথ্যসূত্র

বহিঃসংযোগ

Text of Bella ciao ত্রিশটি ভাষায়, ব্যাখ্যাসহ
Ma Belle Adieu, ফরাসি ভাষায় অনুবাদকৃত এবং লরেন্স বিয়াজ্জো গান পাবস রজোস এর সাথে
Bella ciao – Gómez Naharro at YouTube.com
Mp3 and Ogg file to Download of Bella Ciao song (original italian version), CC BY-NC-SA 2.5, 6.5 MB
Original rice-weeders' song, on which "Bella ciao" was based.
bella ciao {billx remix} (tribute to casa de papel)

ইতালির লোকসঙ্গীত
লোকসঙ্গীত
ইতালিয় গান
গীতিকার অজানা
গানের বছর অজানা
ভূষণছড়া ইউনিয়ন

ভূষণছড়া বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।

আয়তন 
ভূষণছড়া ইউনিয়নের আয়তন ৪৯,২৮০ একর (১৯৯.৪৩ বর্গ কিলোমিটার)। এটি বরকল উপজেলার সবচেয়ে বড় ইউনিয়ন।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ১৭,০৪৬জন। এর মধ্যে ১১,২১৩জন বৌদ্ধ, ৫,৭১৬জন মুসলিম, ১০৪জন হিন্দু, ৯জন খ্রিস্টান ও ৪জন অন্যান্য ধর্মের অনুসারী।

অবস্থান ও সীমানা 
বরকল উপজেলার পূর্বাংশে ভূষণছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৬ কিলোমিটার। এ ইউনিয়নের উত্তরে বড় হরিণা ইউনিয়ন, পশ্চিমে বরকল ইউনিয়ন, দক্ষিণ-পূর্বে আইমাছড়া ইউনিয়ন এবং উত্তর-পূর্বে কর্ণফুলী নদী ও ভারতের মিজোরাম প্রদেশ অবস্থিত।

প্রশাসনিক কাঠামো 
ভূষণছড়া ইউনিয়ন বরকল উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১৪৮নং ভূষণছড়া, ১৪৯নং গুইছড়ি, ১৫২নং গোরস্থান, ১৫৭নং ছোট হরিণা এবং ১৫৮নং মাউদং এ ৫টি মৌজায় বিভক্ত।

শিক্ষা ব্যবস্থা 
ভূষণছড়া ইউনিয়নের সাক্ষরতার হার ৩২.৫০%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ৪টি নিম্ন মাধ্যমিক বিদ্যালয় ও ২৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 জুনোপহর উচ্চ বিদ্যালয়

মাদ্রাসা
 ফারুকে আজম (রা.) দাখিল মাদ্রাসা

নিম্ন মাধ্যমিক বিদ্যালয়
 এরাবুনিয়া সরকারি নিম্ন মাধ্যমিক বিদ্যালয়
 খুব্বাং নিম্ন মাধ্যমিক বিদ্যালয়
 ভূষণছড়া আদর্শ নিম্ন মাধ্যমিক বিদ্যালয়
 ভূষণছড়া বহুমুখী নিম্ন মাধ্যমিক বিদ্যালয়

প্রাথমিক বিদ্যালয়
 উজ্যাংছড়ি সরকারি প্রাথমিক বিদ্যালয়
 খুব্বাং সরকারি প্রাথমিক বিদ্যালয়
 গোরস্থান সরকারি প্রাথমিক বিদ্যালয়
 গোধূলী রেজিস্টার্ড বেসরকারি প্রাথমিক বিদ্যালয়
 চান্দবীঘাট সরকারি প্রাথমিক বিদ্যালয়
 ছোট হরিণা সরকারি প্রাথমিক বিদ্যালয়
 ঠেগা চাদারাছড়া সরকারি প্রাথমিক বিদ্যালয়
 ঠেগা মুখ সরকারি প্রাথমিক বিদ্যালয়
 ধনুবাগ সরকারি প্রাথমিক বিদ্যালয়
 নিউ বগারছড়ি রেজিস্টার্ড বেসরকারি প্রাথমিক বিদ্যালয়
 ভূষণছড়া সরকারি প্রাথমিক বিদ্যালয়
 ভূষণবাক সরকারি প্রাথমিক বিদ্যালয়
 তারেঙ্গাঘাট সরকারি প্রাথমিক বিদ্যালয়
 তালচড়া সরকারি প্রাথমিক বিদ্যালয়
 পিত্তিছড়া সরকারি প্রাথমিক বিদ্যালয়
 বড় কুড়াদিয়া সরকারি প্রাথমিক বিদ্যালয়
 ভালুক্যাছড়ি সরকারি প্রাথমিক বিদ্যালয়
 মধ্য চাদারাছড়া সরকারি প্রাথমিক বিদ্যালয়
 মধ্যম উজ্যাংছড়ি সরকারি প্রাথমিক বিদ্যালয়
 রকবিবছড়া বটতলা সরকারি প্রাথমিক বিদ্যালয়
 রহিমটিলা রেজিস্টার্ড বেসরকারি প্রাথমিক বিদ্যালয়
 সুন্দরখাঁছড়া সরকারি প্রাথমিক বিদ্যালয়
 সুপারীপাতি মুখ সরকারি প্রাথমিক বিদ্যালয়

যোগাযোগ ব্যবস্থা 
ভারত সীমান্তবর্তী ভূষণছড়া ইউনিয়নে যোগাযোগের একমাত্র মাধ্যম নৌপথ।

খাল ও নদী 
ভূষণছড়া ইউনিয়নের মধ্য দিয়ে এবং ভারত সীমান্ত রেখা বরাবর প্রবাহিত হচ্ছে কর্ণফুলী নদী।

হাট-বাজার 
ভূষণছড়া ইউনিয়নের প্রধান ৩টি হাট-বাজার হল ভূষণছড়া বাজার, ছোট হরিণা বাজার এবং ঠেগামুখ বাজার।

দর্শনীয় স্থান 
 কর্ণফুলী নদী

জনপ্রতিনিধি 
 বর্তমান চেয়ারম্যান: মামুনুর রশিদ মামুন

আরও দেখুন 
 বরকল উপজেলা
 বরকল থানা
 রাঙ্গামাটি জেলা

তথ্যসূত্র

বহিঃসংযোগ 

বরকল উপজেলার ইউনিয়ন
স্বরসংগতি

ত্রয়ী বা কর্ড হল পাশ্চাত্য সঙ্গীতের একটি অপরিহার্য অংশ, যা সাধারণত ৩ বা ততোধিক, তবে অন্তত ২ টি সরগম বা নোট এর সমন্বয়ে বাজানো হয়ে থাকে। ভারতীয় শাস্ত্রীয় সঙ্গীতে এর তেমন ব্যবহার পাওয়া না গেলেও সিতার, সারোদ সহ নানা তার-কেন্দ্রিক বাদ্যযন্ত্রে এর ব্যবহার লক্ষ্য করা যায়। রাগ বা মোড এর উপর ভিত্তি করে ১২ টি নোট বা সরগম-এর মধ্যে সমন্বয় ঘটিয়ে তা বাজানো হয়ে থাকে। ত্রয়ী বা কর্ডের মধ্যে অজস্র সমন্বয়  রয়েছে তবে এদের মধ্যে উল্লেখযোগ্য হল মেজর, মাইনর, সাস্পেন্ডেড ২/৪, সেভেন্থ, মেজর সেভেন্থ, মাইনর সেভেন্থ, মেজর নাইন্থ, মাইনর নাইন্থ, ডিমিনিশ্‌ড, হাফ ডিমিনিশ্‌ড, অগ্মেন্টেড ইত্যাদি।

তাল (সঙ্গীত)
ইয়াংজু বিশ্ববিদ্যালয়

ইয়াংজু বিশ্ববিদ্যালয় (YZU; ) হচ্ছে চীনের চিয়াংসু প্রদেশের ইয়াংজুতে অবস্থিত একটি বিশ্ববিদ্যালয়। ১৯৯২ সালে ছয়টি স্থানীয় কলেজকে অন্তর্ভুক্তিকরণের মাধ্যমে উক্ত বিশ্ববিদ্যালয়টি চালু করা হয়। এই প্রতিষ্ঠানে স্নাতক ও স্নাতকোত্তরে কার্যক্রম পাঠদান করা হয়।

ইতিহাস 
চিয়াংসুর প্রাদেশিক সরকার ১৯৮৮ সালে চিয়াংসু এগ্রিকালচার কলেজ (), ইয়াংজু টিচার্স কলেজ (), ইয়াংজু ইনস্টিটিউট অব টেকনোলোজি (), ইয়াংজু মেডিক্যাল কলেজ (), চিয়াংসু ওয়াটার কনজারভেন্সি কলেজ () এবং চিয়াংসু কমার্স কলেজ () কে একত্রীকরণের মাধ্যমে একটি নতুন বিশ্ববিদ্যালয় করার সিদ্ধান্ত নেয়। ১৯৯২ সালে এটি বাস্তবায়িত হয়।

স্কুলসমূহ 

ইয়াংজু বিশ্ববিদ্যালয় ২৪টি স্কুলের মাধ্যমে ৯২টি স্নাতক প্রোগ্রাম প্রদান করে থাকে:

 স্কুল অব চায়নিজ ল্যাংগুয়েজ এন্ড লিটারেচার
 সোশ্যাল ডেভেলপমেন্ট
 ল
 এডুকেশন সাইন্স এন্ড টেকনোলোজি (দ্য টিচার্স কলেজ)
 ফরেইন ল্যাংগুয়েজ
 ম্যাথম্যাটিক্যাল সাইন্স
 ফিজিক্যাল সাইন্স এন্ড টেকনোলোজি
 কেমিস্ট্রি এন্ড কেমিক্যাল ইঞ্জিনিয়ারিং
 ফিজিক্যাল এডুকেশন
 মেকানিক্যাল ইঞ্জিনিয়ারিং
 ইনফরমেশন ইঞ্জিনিয়ারিং
 আর্কিটেকচারাল সাইন্স এন্ড ইঞ্জিনিয়ারিং
 ওয়াটার কনজারভেন্সি এন্ড হাইড্রোলিক ইঞ্জিনিয়ারিং
 এনভাইরেনমেনটাল ইঞ্জিনিয়ারিং
 এগ্রিকালচার
 এনিম্যাল সাইন্স এন্ড টেকনোলোজি
 ভ্যাটারেনারি সাইন্স
 বায়ো-সাইন্স এন্ড বায়ো-টেকনোলোজি
 একনমিক্স
 ম্যানেজমেন্ট
 মেডিসিন
 আর্টস
 টোরিজম এন্ড কুইজিন (ফুড সাইন্স)
 গুয়াংলিং কলেজ

তথ্যসূত্র

বহিঃসংযোগ 
 Suqian College 2nd dept. sponsored by
 Yangzhou University 

চিয়াংসুর বিশ্ববিদ্যালয় ও কলেজ
চীনের মেডিক্যাল স্কুল
চীনের ইংরেজি-মাধ্যমের মেডিক্যাল স্কুল
১৯৯২-এ প্রতিষ্ঠিত শিক্ষাপ্রতিষ্ঠান
পান্থুমাই ঝর্ণা

পান্থমাই ঝর্ণা ভারতের মেঘালয় রাজ্যে অবস্থিত। ঝর্ণাটি বড়হিল ঝর্ণা নামেও পরিচিত।

তথ্যসূত্র 

ভারতের জলপ্রপাত
শহীদ জিয়া শিশু পার্ক, ঢাকা

শহীদ জিয়া শিশু পার্ক বাংলাদেশের একমাত্র সরকারি খাতের শিশুদের বিনোদন পার্ক যেটি ঢাকার শাহবাগে অবস্থিত। অতীতে এটি ঢাকা শিশু পার্ক এবং বর্তমানে সংক্ষেপে শিশু পার্ক নামেও পরিচিত। ১৯৭৯ সালে ১৫ একর (৬.১ হেক্টর) জমিতে এটি প্রতিষ্ঠিত হয়। এটি বাংলাদেশের প্রথম শিশুদের বিনোদন পার্ক। এটি প্রতিষ্ঠার আগে এর জায়গাটি সোহরাওয়ার্দী উদ্যানের অংশ ছিল। বাংলাদেশে সরকারি মালিকানাধীন পর্যটন-প্রচার সংস্থা বাংলাদেশ পর্যটন কর্পোরেশন একটি লাভজনক উদ্যোগ হিসাবে শিশু পার্ক প্রতিষ্ঠিত করে। ১৯৮৩ সাল থেকে দক্ষিণ ঢাকার একমাত্র বিনোদন পার্ক হিসাবে তৎকালীন ঢাকা সিটি করপোরেশন এবং বর্তমানে ঢাকা দক্ষিণ সিটি কর্পোরেশন রক্ষণাবেক্ষণ করছে।

পার্কের ১২টি রাইডের মধ্যে রয়েছে একটি হুইল ট্রেন, একটি মেরি-গো-রাউন্ড এবং বেশ কয়েকটি চাকা-ভিত্তিক রাইড। বাংলাদেশ বিমান বাহিনী ১৯৯২ সালে পার্কে বিনোদনের জন্য একটি যুদ্ধবিমান দান করে। ঢাকার সব বিনোদন পার্কের মধ্যে সবচেয়ে এখানে টিকিটের দাম তুলনামূলক সস্তা, প্রবেশের জন্য ১০.০০ টাকা এবং প্রতিটি রাইডের জন্য ১০.০০ টাকা, প্রতিদিন প্রায় ৬,০০০ দর্শনার্থী পার্কটি দর্শন। ঈদ-উল-ফিতরের ছুটিতে দর্শনার্থীর সংখ্যা ৩ লক্ষ ছাড়িয়ে দেয়। পার্ক থেকে সিটি কর্পোরেশন বছরে প্রায় ২০ কোটি টাকা আয় করে। পার্কটি সোমবার থেকে বৃহস্পতিবার এবং শনিবার দুপুর ২:০০ থেকে সন্ধ্যা  ৭:০০ পর্যন্ত খোলা থাকে। শুক্রবার দুপুর  ২:৩০ থেকে সন্ধ্যা  ৭:০০ পর্যন্ত খোলা থাকে।

রক্ষণাবেক্ষণের অভাবে রাইডগুলির অবস্থার অবনতি হয়েছে। ২০০৭ নাগাদ সিটি কর্পোরেশন ৯০০ কোটি টাকা ব্যয়ে পার্কটিকে সংস্কার করার একটি পরিকল্পনা স্থানীয় সরকার ও পল্লী উন্নয়ন মন্ত্রণালয়ের অনুমোদনের জন্য অপেক্ষায় ছিল। পরিকল্পনার মধ্যে রয়েছে ১৯ একর (৭.৭ হেক্টর) এলাকা সম্প্রসারণ এবং পুরানো রাইডগুলি পুনরায় স্থাপন করার পাশাপাশি ১৬টি নতুন রাইড যুক্ত করা। বর্তমানে এটি আধুনিকায়ন ও সংস্কার কাজের জন্য বন্ধ রয়েছে।

২০২৪ সালের আগস্টে শেখ হাসিনার নেতৃত্বাধীন আওয়ামী লীগ সরকারের পতনের পর, ঢাকা শিশু পার্ক এর নাম পরিবর্তন করে পূর্বের নাম শহীদ জিয়া শিশু পার্ক রাখা হয়।

তথ্যসূত্র

বহিঃসংযোগ 
 

সোহরাওয়ার্দী উদ্যান
জিয়াউর রহমানের স্মারক
ঢাকা জেলার দর্শনীয় স্থান
বাংলাদেশের চিত্তবিনোদন উদ্যান
১৯৭৯-এ বাংলাদেশে প্রতিষ্ঠিত
ইংরেজ বাজার বিধানসভা কেন্দ্র

ইংরেজবাজার (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।

এলাকা 
ভারতের সীমানা পুনর্নির্ধারণ কমিশনের নির্দেশিকা অনুসারে, ৫১ নং ইংরেজবাজার বিধানসভা কেন্দ্রটি ইংরেজ বাজার পৌরসভা এবং অমৃতি, বিনোদপুর গ্রাম পঞ্চায়েত যদুপুর-১, যদুপুর-২, কাজিগ্রাম, কোতোয়ালি এবং মহদীপুর গ্রাম পঞ্চায়েত গুলি ইংরেজ বাজার সমষ্টি উন্নয়ন ব্লক এর অন্তর্গত।

ইংরেজবাজার বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।

বিধানসভার বিধায়ক

নির্বাচনী ফলাফল

২০১৩ উপ-নির্বাচন 
২০১৩ সালের উপ-নির্বাচন, কংগ্রেস বিধায়ক কৃষ্ণেন্দু নারায়ণ চৌধুরীকে তৃণমূল কংগ্রেসের সুইচ-ওভারের প্রয়োজন ছিল।

২০১১ 
২০১১ সালের নির্বাচনে, কংগ্রেসের কৃষ্ণেন্দু নারায়ণ চৌধুরী তার নিকটতম প্রতিদ্বন্দ্বী সিপিআই (এম) এর সমরানন্দ রায়কে পরাজিত করেন।

১৯৭৭-২০০৬ 
২০০৬ সালে রাজ্য বিধানসভা নির্বাচনে, কংগ্রেসের কৃষ্ণেন্দু নারায়ণ চৌধুরী ইংরেজবাজার কেন্দ্র থেকে জয়লাভ করেন, তার নিকটতম প্রতিদ্বন্দ্বী সিপিআই (এম) এর সমর রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর সমর রায় কংগ্রেসের গৌতম চক্রবর্তীকে পরাজিত করেন। ১৯৯৬ সালে কংগ্রেসের গৌতম চক্রবর্তী সিপিআই (এম) -এর অশোক ভট্টাচার্যকে পরাজিত করেন। ১৯৯১ সালে সিপিআই (এম) -এর প্রভাত আচার্য কংগ্রেসের প্রদীপ করকে পরাজিত করেন। ১৯৮৭ সালে সিপিআই (এম) -এর শৈলেন সরকার কংগ্রেসের অশোক কুণ্ডু, ১৯৮২ সালে কংগ্রেসের স্বপন মিত্র এবং জনতা পার্টির হরি প্রসন্ন মিত্রকে ১৯৭৭ সালে পরাজিত করেন।

১৯৫৭-১৯৭২ 
১৯৭২, ১৯৭১ এবং ১৯৬৯ সালে সিপিআই এর বিমল কান্তি দাস জয়ী হন। ১৯৬৭, ১৯৬২ এবং ১৯৫৭ সালে কংগ্রেসের শান্তি গোপাল সেন জয়ী হন। এর আগে ইংলিশ বাজার কেন্দ্রটি বিদ্যমান ছিল না।

তথ্যসূত্র 

পশ্চিমবঙ্গের বিধানসভা কেন্দ্র
মালদহ জেলার রাজনীতি